Meteoroids Change Atmospheres of Earth, Mars, Venus - Scientific American
By Nola Taylor Redd, SPACE.com on September 10, 2012 Tolbos, die langverwagte derde boek in Irma Joubert se trilogie, verskyn binnekort | LAPA Uitgewers
by LAPA Uitgewers on Nov 1st, 2013 Tweet
Tolbos, ‘n nuwe historiese roman deur Irma Joubert, verskyn vandeesmaand by Lapa:
Tolbos is die derde boek in die trilogie wat bestaan uit Ver wink die Suiderkruis, die eerste boek, en Tussen stasies, die tweede boek. Ver wink die Suiderkruis en Tussen stasies is albei topverkopers. Albei is reeds in Nederlands vertaal. Tussen stasies word ook tans in Duits vertaal en HarperCollins gaan dit binnekort in Engels vertaal. Ver wink die Suiderkruis en Tussen stasies is ook voorgelees op RSG.
Irma Joubert is gebore en getoë in die Bosveld (Nylstroom) en het aan die Universiteit van Pretoria studeer. Sy het vir 35 jaar onderwys gegee (Afrikaans en Geskiedenis vir senior sekondêre leerders) voordat sy einde 2004 afgetree en begin skryf het. Sy het sedertdien as vryskut-joernalis verskeie artikels en kortverhale in tydskrifte gepubliseer, is in 2005 aangewys as Media24 se Spesialisjoernalis van die Jaar en was ’n Mondi-finalis.
Tans skryf sy historiese romans, want geskiedenis is haar passie. Haar bekendste boeke is Verbode drif, Ver wink die Suiderkruis, Tussen stasies en die trilogie Anderkant Pontenilo, Pérsomi en Kronkelpad wat by NB verskyn het.
In 2008 was Joubert ’n finalis in die ATKV-Woordveertjieprys vir Prosa met Tussen stasies, en in 2010 wen Anderkant Pontenilo die ATKV-Woordveertjieprys vir Liefdesromans. Sy was ook finalis in die ATKV-Woordveertjieprys vir Liefdesromans met Kronkelpad in 2012.
Sy is al drie-en-veertig jaar lank getroud met Jan en woon in Bloemfontein. Hulle het drie volwasse seuns, ’n skoondogter, ’n pleegdogter en drie kleinkinders. Irma se stokperdjies is lees en kook, veral buitelug kokerasies. Haar gunstelingvakansieplek is die boendoes: woestyn-boendoes, Transkei-boendoes, Bosveld-boendoes, eintlike enige Afrika-boendoes.
Tags: Afrikaans, Fiction, Historiese Fiksie, Historiese Roman, Irma Joubert, LAPA Uitgewers, Roman, South Africa, Tolbos, Trilogie
« Uittreksels uit Karoo-droom deur Heila Theron en Splinternag deur Dirna Ackermann
Bekendstelling van Tolbos deur Irma Joubert by Waverley-biblioteek »